b'\n_START_ARTICLE_\nJasmin Handanovi\xc4\x87\n_START_SECTION_\nKlubska kariera\n_START_PARAGRAPH_\nHandanovi\xc4\x87 je nogometno kariero za\xc4\x8del pri ljubljanski Olimpiji, pri kateri je igral v vseh selekcijah. Za \xc4\x8dlansko mo\xc5\xa1tvo je debitiral v sezoni 1997/98. V sezoni 2001 je prestopil v kranjski Triglav. Sezoni zatem je igral za Zagorje in ljubljansko Svobodo, nato pa se je v sezoni 2004/05 vrnil v mati\xc4\x8dno Olimpijo. Po sezoni brez prave prilo\xc5\xbenosti je prestopil v Koper. Uveljavil se je kot prvi vratar, z ekipo pa so osvojili 3. mesto v prvenstvu in zmagali v pokalu. Sezono za tem je Koper ponovno osvojil pokal, Handanovi\xc4\x87 pa je bil progla\xc5\xa1en za najbolj\xc5\xa1ega vratarja Prve lige. Junija 2007 je prestopil v Mantovo. Od poletja 2011 igra za NK Maribor.\n_START_SECTION_\nReprezentan\xc4\x8dna kariera\n_START_PARAGRAPH_\nHandanovi\xc4\x87 je za reprezentanco do 21 let debitiral leta 1999 na prijateljski tekmi proti Finski. Za \xc4\x8dlansko reprezentanco je prvi\xc4\x8d nastopil novembra 2008 na prijateljski tekmi proti reprezentanci Bosne in Hercegovine.\n_START_SECTION_\nZasebno \xc5\xbeivljenje\n_START_PARAGRAPH_\nTudi njegov bratranec Samir je nogometni vratar, ki trenutno brani v Serie A za ekipo Inter.'